ՀՀ թղթադրամների առաջին շարքի բոլոր թղթադրամներն ունեն նույն պաշտպանական հատկանիշները, մի բացառությամբ՝ 1000 եւ 5000 դրամ անվանական արժեքներով թղթադրամները պարունակում են նաեւ պաշտպանական ներգծեր։ Մնացած հատկանիշները հետեւյալներն են՝ ա) 100%-ոց բամբակե թուղթ, բ) կրկնվող պարզ ջրանիշ, գ) թաքնված պատկեր, դ) խորը տպագրություն (շոշափելի ներկի շերտ), ե) բարձրադիր տպագրություն, զ) մանրատառաշարեր, է) ուլտրամանուշակագույն լույսի ներքո լուսածորող տարրեր։